En 30-årig mand har tilstået at stå bag røveriet af Min Købmand på Nørre Tranders Vej i Aalborg. Han er efterfølgende blevet løsladt.

Efter røveriet den 7. september har Nordjyllands Politi søgt efter gerningsmanden. Dette resulterede i anholdelsen af en 30-årig mand i Aalborg. Manden har ved den efterfølgende afhøring erkendt røveriet, hvorefter han efter juridisk vurdering blev løsladt uden fremstilling i grundlovsforhør, oplyser politiet i en pressemeddelelse.